****

**REPUBLIKA HRVATSKA**

**KRAPINSKO ZAGORSKA ŽUPANIJA**

**GRAD ZLATAR**

**JEDINSTVENI UPRAVNI ODJEL**

**OBRAZLOŽENJE PRORAČUNA GRADA ZLATARA**

**ZA RAZDOBLJE 2024. – 2026.**

Zlatar, studeni 2023.

1. **UVODNI DIO**

Sukladno člancima 38. i 42. novog Zakona o proračunu („Narodne novine“ 144/21) proračun Grada Zlatara za 2023. te projekcije za 2024. i 2025. godinu, kao i financijski planovi proračunskih korisnika, usvajaju se na razini skupine ekonomske klasifikacije (druga razina računskog plana). Navedeno je razlika u odnosu na prethodne godine kada se plan za proračunsku godinu iskazivao na trećoj razini računskog plana, a projekcije na drugoj razini računskog plana.

Proračun se sastoji od plana za 2024. godinu i projekcija za 2025. i 2026. godinu, a sadrži financijske planove proračunskih korisnika prikazane kroz opći i posebni dio i obrazloženje proračuna.

Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna. Obrazloženje općeg dijela proračuna sadrži obrazloženje prihoda i rashoda, primitaka i izdataka Grada Zlatara i prenesenog manjka odnosno viška. Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti iz akata strateškog planiranja.

Prijedlog Proračuna Grada Zlatara za 2024. godinu planira se u visini od 11.808.249,86 EUR zajedno sa proračunskim korisnicima dok bez korisnika proračun iznosi 11.158.075,86 EUR.

1. **OBRAZLOŽENJE OPĆEG DIJELA**
   1. **OBRAZLOŽENJE PRIHODA I RASHODA**

Prijedlogom Proračuna Grada Zlatara za 2024. godinu planiraju se:

* prihodi u visini od 9.111.911,00 EUR (skupina 6, 7),
* rashodi u visini od 11.685.251,86 EUR (skupina 3, 4),
* primici od zaduživanja u visini od 2.668.616,86 EUR (skupina 8),
* izdaci za otplatu primljenih kredita u visini od 122.998,00 EUR (skupina 5) te
* preneseni višak u visini od 27.722,00 EUR (skupina 9).

**Skupina 61** - Prihodi od poreza najznačajnija je vrsta prihoda u proračunu Grada Zlatara, a za 2024. godinu planirani su u iznosu 2.256.015,00 EUR. Unutar poreznih prihoda najznačajniji su porez i prirez na dohodak koji su planirani za 2024. u iznosu 2.102.021,00 EUR. Porezi na imovinu planirani su u iznosu 132.992,00 EUR.

**Skupina 63** – Pomoći iz inozemstva i subjekata unutar općeg proračuna planirani su u visini 5.830.578,00 EUR.

Skupinu 63 čine:

* pomoći iz Državnog proračuna od kojih su značajniji – pomoć za poboljšanje energetske učinkovitosti poslovne zgrade u iznosu od 224.775,00 eura, pomoć za uređenje Sokolane u iznosu od 183.265,00 EUR, izgradnju šumske ceste Jakopići – Oštrc / Oštrc – Črne Mlake u iznosu od 52.611,00 EUR, izgradnju NC Donja Batina-Vižanovec u iznosu od 319.173,00 eura, uređenje tržnice u iznosu od 74.812,00 EUR te na pomoći za fiskalno izravnanje u iznosu od 804.105,00 EUR.
* Pomoći iz državnog proračuna temeljem prijenosa sredstava iz EU planiraju se u iznosu od 3.630.704,00 EUR za realizaciju prijavljenih / odobrenih projekata od kojih se značajnije odnose na uređenje tržnice, opremanje kulturno – informatičkog turističkog centra u Belcu, uređenje Trga slobode u Zlataru,, izgradnju šumske ceste Jakopići – Oštrc / Oštrc – Črne Mlak, izgradnju šumske ceste Juranščina-Belecgrad, dogradnju dječjeg vrtića u Zlataru te izgradnju dječjeg područnog vrtića
* Pomoći od županijskog proračuna planiraju se u iznosu od 100.098,00 EUR, a odnose se na uređenje Sokolane, sufinanciranje nabave radnih bilježnica za učenike osnovnih škola, sanaciju krovišta i izmjenu stolarije na Upravnoj zgradi
* Pomoći od izvanproračunskih korisnika planiraju se u iznosu od 119.451,00 EUR također za realizaciju prijavljenih projekata kao što su sanacija klizišta i uređenje nogostupa u Martinečkoj ulici.
* Pomoći iz državnog proračuna za korisnike planiraju se u iznosu od 17.343,00 EUR za malu školu, knjižnicu, učilište
* Pomoći od ostalih subjekata planiraju se u iznosu od 37.100,00 EUR, A odnose se na pomoći od Hrvatske pošte i Hrvatskog telekoma za sanaciju krovišta na Upravnoj zgradi.
* Pomoći iz županijskog proračuna za korisnike planiraju se u iznosu od 1.364,00 EUR – za knjige za knjižnicu, za galeriju, za malu školu i za organizaciju Dana kajkavskih riječi učilištu
* Pomoći iz drugih proračuna za korisnike planira se u iznosu od 135,00 EUR, a čine ih pomoći iz drugih općina za sufinanciranje vrtića

**Skupina 64** – Prihodi od imovine planirani su u visini od 51.407,00 EUR.

Skupinu 64 čine:

* Prihodi od financijske imovine - zateznih kamata temeljem provedenih ovrha i sl.
* Prihodi od nefinancijske imovine – naknada za koncesije, iznajmljivanje poslovnih prostorija
* Prihodi od spomeničke rente

**Skupina 65** – prihodi od upravnih i administrativnih pristojbi, pristojbi po posebnim propisima i naknadama planira se u visini od 920.093,00 EUR

Skupinu 65 čine:

* Prihodi od prodaje državnih biljega
* Naknada za uporabu javnih gradskih površina
* Naknada za pravo puta
* Ostali nespomenuti prihodi
* Prihodi za financiranje vrtića od strane roditelja
* Komunalni doprinos
* Komunalna naknada
* Šumski doprinos
* Vodni doprinos
* Grobne naknade

**Skupina 66** – prihodi od prodaje proizvoda i robe te pruženih usluga i prihodi od donacija planiraju se u visini od 25.427,00 EUR

Skupinu 66 čine:

* Prihodi od pruženih usluga od naplate naknade za uređenje voda
* Tekuće donacije vrtiću
* Prihodi od pruženih usluga POU i donacija za organizaciju DKR
* Prihodi od pruženih usluga Gradske knjižnice
* Donacije za humanitarnu akciju Velikim srcem za topli dom

**Skupina 71** – prihodi od prodaje neproizvedene dugotrajne imovine planira se u visini od 20.000,00 EUR

Skupinu 71 čine:

* Prodaja građevinskog zemljišta
* Prodaja ostalog zemljišta

**Skupina 72** – prihodi od prodaje proizvedene dugotrajne imovine planira se u visini od 8.391,00 EUR

Skupinu 72 čine:

* Prihodi od prodaje stanova na kojima postoji stanarsko pravo
* Prodaja pokretne imovine

**Skupina 31 –** rashodi za zaposlene u gradskoj upravi i proračunskim korisnicima (Dječji vrtić i jaslice Zlatarsko zlato, Pučko otvoreno učilište dr. Jurja Žerjavića, Gradska knjižnica Zlatar, Galerija izvorne umjetnosti) planiraju se u visini od 786.254,00 EUR od toga na gradsku upravu otpada 397.278,00 EUR.

**Skupina 32** – materijalni rashodi gradske uprave i svih proračunskih korisnika planiraju se u visini od 1.497.797,00 EUR.

Materijalni rashodi u visini od 256.548,00 EUR otpadaju na gradsku upravu, a obuhvaćaju naknadu predsjednici Gradskog vijeća, naknade vijećnicima, organizaciju Dana Grada Zlatara, reprezentaciju, promidžbu, troškove prijevoza, stručna usavršavanja, uredski materijal, troškove energenata, komunalne usluge, troškove održavanja i sl.

**Skupina 34** – financijski rashodi planiraju se u visini od 12.092,00 EUR, a odnose se na bankarske usluge i usluge platnog prometa, zatezne kamate.

**Skupina 35** – subvencije planiraju se u visini od 53.538,00 EUR, a odnose se na subvencije kamata na poduzetničke kredite poduzetnicima, subvencije poljoprivrednicima i OPG te Radio Zlataru.

**Skupina 36** – pomoći dane u inozemstvo i unutar općeg proračuna planiraju se u visini od 96.977,00 EUR, a čine ih pomoći Srednjoj školi Zlatar, Osnovnoj školi Ante Kovačića Zlatar, Osnovnoj školi Belec te sufinanciranje vrtića u drugim jedinicama lokalne samouprave.

**Skupina 37** – naknade građanima i kućanstvima na temelju osiguranja i druge naknade planiraju se u visini od 172.319,00 EUR, a čine ih stipendije, naknade za novorođene, pomoći socijalno ugroženom stanovništvu, sufinanciranje obrta za čuvanje djece, sufinanciranje prijevoza učenicima osnovnih i srednjih škola te sufinanciranje nabave radnih bilježnica za učenike osnovnih škola.

**Skupina 38** – Ostali rashodi planiraju se u visini od 1.692.947,00 EUR, a čine ih sufinanciranje rada Hrvatskog Crvenog križa, troškovi vezani uz humanitarnu akciju Velikim srcem za topli dom, sufinanciranje udruga, rada LAG -a, Turističke zajednice.

**Skupina 41** – Rashodi za nabavu neproizvedene dugotrajne imovine planiraju se u iznosu od 1.161.261,00 EUR, a čine ih kupnja zemljišta te ulaganja na tuđoj imovini – pravo korištenja.

**Skupina 42** – Rashodi za nabavu proizvedene dugotrajne imovine planiraju se u iznosu od 3.450.857,00 EUR, a čine ih nabava uredske opreme, namještaja, 2, opremanje kulturno – informatičkog turističkog centra u Belcu, oprema za groblje, oprema za javne površine, izgradnja šumske ceste Jakopići – Oštrc / Oštrc - Črne Mlake i Juranščina – Belecgrad, izgradnja tržnice, dogradnja sustava javne rasvjete.

Na proračunske korisnike otpada 20.998,00 EUR.

**Skupina 45** – Rashodi za dodatna ulaganja na nefinancijskoj imovini planiraju se u visini od 2.761.209,86 EUR, a čine ih projekti: rekonstrukcija i dogradnja dječjeg vrtića i jaslica Zlatarsko zlato, uređenje Sokolane, uređenje parkirališta kod upravne zgrade, uređenje groblja, asfaltiranje nerazvrstanih cesta na području grada, uređenje nogostupa na području grada.

* 1. **OBRAZLOŽENJE PRIMITAKA I IZDATAKA**

**Skupina 84** – Primici od zaduživanja planiraju se u 2024. godini u visini od 2.668.616,86 EUR, a zbog projekata financiranih sredstvima Europske unije (Rekonstrukcija i dogradnja dječjeg vrtića i jaslica Zlatarsko zlato, izgradnja tržnice, izgradnja šumske ceste Jakopići – Oštrc / Oštrc – Črne Mlake), kod kojim je moguće koristiti 50% predujma od odobrenih sredstava, a preostalih 50% se isplaćuje tek po završetku projekta i provedenim kontrolama te za završetak uređenja Sokolane.

|  |  |  |  |
| --- | --- | --- | --- |
| **Projekt** | **Procijenjena vrijednost projekta** | **EU** | **Sredstva Grada** |
| Izgradnja tržnice | 1.666.291,00 eur | 641.479,00 eur | 950.000,00 eur |
| Šumska cesta | 637.000,00 eur | 451.666,00 eur | 132.723,00 eur |
| Dogradnja vrtića | 687.500,00 eur | 3.672.000,00 kn | 722.352,00 eur |
| Rekonstrukcija Sokolane | 287.956,86 eur |  | 63.541,86 eur |
| Kupnja zemljišta za izgradnju društveno-kulturnog centra i izgradnju parkirališta | 1.000.000,00 |  | 800.000,00 eur |

**Skupina 54** – izdaci za otplatu glavnice primljenih kredita i zajmova planiraju se u visini od 122.998,00 EUR, a odnose se na otplatu kredita za dogradnju sustava javne rasvjete prema Hrvatskoj poštanskoj banci, za energetsku obnovu sustava javne rasvjete prema Hrvatskoj banci za obnovu i razvoj te za namirenje po godišnjoj poreznoj prijavi. Također planirana su i sredstva za početak otplate gore spomenutog kredita za sufinanciranje projekata prema Hrvatskoj poštanskoj banci.

* 1. **OBRAZLOŽENJE PRENESENOG VIŠKA**

Skupina 92 – rezultat poslovanja zajedno sa rezultatom proračunskih korisnika planiran je u visini od 27.722,00 EUR. Preneseni višak Grada Zlatara iznosi 25.217,00 EUR, a odnosi se na neutrošena sredstva iz Humanitarne akcije Velikim srcem za topli dom, a koja će biti utrošena tijekom 2024. godine.

1. **OBRAZLOŽENJE POSEBNOG DIJELA PRORAČUNA**

Prema Statutu Grada Zlatara tijela Grada Zlatara jesu *Gradsko vijeće* i *Gradonačelnik*, a za obavljanje svih poslova iz samoupravnih djelokruga ustrojen je *Jedinstveni upravni odjel Grada Zlatara*. Shodno navedenom proračun je podijeljen na 2 razdjela:

* Razdjel 001 Predstavnička i izvršna tijela te
* Razdjel 002 Jedinstveni upravni odjel.

Razdjel 001 Predstavnička i izvršna tijela sadrži Glavu 00101 Predstavnička i izvršna tijela koja sadrži sljedeće programe:

*PROGRAM A01 1001 Rad gradskog vijeća i gradonačelnika*

Cilj programa – Glavni cilj ovog programa je osiguranje uvjeta za rad Gradskog vijeća, radnih tijela te Gradonačelnika.

Programom se kroz redovnu aktivnost osiguravaju sredstva za funkcioniranje Gradskog vijeća, Gradonačelnika i radnih tijela (naknade za rad predstavničkih i izvršnih tijela, reprezentacija, izbori). Opći cilj ovog programa i pokazatelji s kojima se mjeri postizanje postavljenih ciljeva je kvalitetno izvršavanje zadaća kojima će se osigurati nesmetano djelovanje funkcija koje u okviru političkog sustava imaju izvršna i zakonodavna vlast, a to je ostvarivanje uvjeta za viši nivo javnih usluga JLS u određenoj djelatnosti propisanoj zakonom i statutom.Godišnji izvedbeni cilj programa je racionalno gospodarenje s planiranim sredstvima.

Pokazatelji uspješnosti: transparentno funkcioniranje gradske uprave definirane Programom ukupnog razvoja Grada Zlatara za razdoblje od 2019. – 2024. godine

Sredstva za realizaciju programa: Za realizaciju programa planirana su sredstva u iznosu od 67.362,00 EUR.

*PROGRAM A01 1002 Program političkih stranaka*

Cilj programa – osiguranje uvjeta za funkcioniranje političkih stranaka zastupljenih u Gradskom vijeću

Programom se kroz redovnu aktivnost osiguravaju sredstva za redovito godišnje financiranje političkih stranaka zastupljenih u Gradskom vijeću.

Sredstva za realizaciju programa: Za realizaciju programa planirana su sredstva u visini od 4.141,00 EUR.

*PROGRAM A01 1003 Promidžba i informiranje*

Cilj programa – osiguranje uvjeta za promidžbu Grada Zlatara te za informiranje javnosti o ostvarivanju postavljenih prioriteta.

Pokazatelji uspješnosti: transparentno funkcioniranje rada gradske uprave

Sredstva za realizaciju programa: Za realizaciju programa planirana su sredstva u visini od 19.908,00 EUR.

**Razdjel 002 Jedinstveni upravni odjel sadrži:**

Glavu 00201 Izvršna uprava i administracija

Glavu 00202 Vrtići

Glavu 00203 Ustanove u kulturi

Glavu 00204 Knjižnica

Glava 00201 Izvršna uprava i administracija sadrži sljedeće programe:

***PROGRAM A02 1001 Planiranje, vođenje projekata, izrada proračuna i izvještaja***

Cilj programa – osiguranje uvjeta za funkcioniranje rada Jedinstvenog upravnog odjela

Programom se kroz redovne aktivnosti osiguravaju sredstva za poslove Jedinstvenog upravnog odjela, održavanje upravne zgrade, službenog voznog parka, nabava opreme i programa potrebnih za rad.

Pokazatelji uspješnosti: učinkovito upravljanje i razvoj lokalne samouprave

Sredstva za realizaciju programa: Za realizaciju programa planirana su sredstva u iznosu od 503.188,00 EUR.

***PROGRAM A03 1002 Dječji vrtići u drugim JLS i obrti***

Cilj programa – osiguranje uvjeta za smještaj djece u vrtiće izvan područja Grada Zlatara kao i u obrte za čuvanje djece, a zbog nedostatka mjesta u gradskom vrtiću

Planirana sredstva odnose se na sufinanciranje ekonomske cijene redovitog programa dječjih vrtića te obrta za čuvanje djece čiji osnivač nije Grad Zlatar (dječji vrtići i privatni dječji vrtići čiji su osnivači druge jedinice lokalne samouprave), a čije usluge i programe koriste djeca s područja Grada Zlatara zbog nedostataka kapaciteta za smještaj djece.

Pokazatelji uspješnosti: omogućavanje roditeljima korištenje programa ustanova predškolskog odgoja i obrazovanja te unaprjeđenje kvalitete života građana

Sredstva za realizaciju programa: Za realizaciju programa planirana su sredstva u iznosu od 85.000,00 EUR.

***PROGRAM A04 1001 Osnovnoškolsko obrazovanje***

Cilj programa – poboljšanje uvjeta za učenje i boravak učenicima, osiguranje podrške učenicima s teškoćama u razvoju u svladavanju svakodnevnih zadaća s ciljem obrazovnih postignuća te uspješne socijalizacije te rješavanje potreba škola i osiguranje dodatnog standarda osnovnih škola Grada Zlatara.

Programom se kroz aktivnosti i projekte osiguravaju sredstva za sufinanciranje troškova rada pomoćnika u nastavi za učenika s teškoćama u razvoju s područja Grada Zlatara u 100%-tnom iznosu u Osnovnoj školi Ante Kovačića Zlatar prema sklopljenom Sporazumu o financiranju troškova rada pomoćnika u nastavi za učenika s teškoćama u razvoju rijekom školske godine 2023./2024. Također, Grad Zlatar planira sredstva za sufinanciranje troškova sati rada pomoćnika u nastavi za učenike s teškoćama u razvoju koji nisu financirani u okviru projekta Baltazar. U sufinanciranju navedenih troškova sudjeluju Grad Zlatar i Krapinsko zagorska županija svaki u 50 %-tnom iznosu od ukupnog iznosa troškova. Za sufinanciranje produženog boravka te rada pomoćnika u nastavi u produženom boravku u Osnovnoj školi Ante Kovačića Zlatar planiran je iznos od 17.998,00 eura.

Programom su sredstva namijenjena i za poboljšanje uvjeta u Osnovnoj Školi Ante Kovačića Zlatar i Osnovnoj školi Belec u obliku tekućih pomoći u ukupnom iznosu od 8.000,00 eura.

Grad Zlatar također planira sredstva u iznosu od 10.000,00 eura za sufinanciranje Škole plivanja u iznosu od 50% ukupne cijene u sezoni 2024. godine po dogovoru s osnovnim školama na području Grada Zlatara.

Pokazatelji uspješnosti: osiguranje dodatnog standarda u osnovom školstvu prema potrebama škola, osiguranje neometanog odvijanja nastavnih i poslovnih procesa te unapređenje kvalitete života građana

Sredstva za realizaciju programa: Za realizaciju programa planirana su sredstva u iznosu od 35.998,00 EUR.

***PROGRAM A04 1002 Srednjoškolsko obrazovanje***

Cilj programa – sufinanciranje rada Srednje škole Zlatar i poboljšanje uvjeta za učenje učenicima

Pokazatelji uspješnosti: unapređenje kvalitete života građana

Sredstva za realizaciju programa: Za realizaciju programa planirana su sredstva u visini od 4.000,00 EUR.

***PROGRAM A05 1001 Pomoći***

Cilj programa – osiguranje uvjeta za pomoć socijalno ugroženom stanovništvu, potpora studentima i učenicima za kvalitetnije stjecanje određenog stupnja obrazovanja, poticanje pronatalitetne politike

Programom se kroz aktivnosti i projekte osiguravaju sredstva za sufinanciranje školske kuhinje u iznosu od 398,00 eura.

Grad Zlatar sukladno Odluci o utvrđivanju kriterija za dodjelu učenicima i studentima (58/18, 34/20, 44/20) dodjeljuje stipendije učenicima i studentima s područja Grada Zlatara te su u proračunu osigurana sredstva za 15 studentskih i 5 učeničkih stipendija koje će se dijeliti prema tri kriterija: kriteriju uspješnosti, socijalnom kriteriju te kriteriju deficitarnih zanimanja u ukupnom iznosu od 26.545,00 eura.

Grad Zlatar sufinancira troškove prijevoza redovitih učenika osnovnih i srednjih škola sa stalnim prebivalištem na području Grada. Rashodi za sufinanciranje prijevoza učenicima planiraju se u 2024. godini u iznosu od 26.544,00 eura.

Pomoći za novorođenu djecu planiraju se u iznosu od 26.500,00 eura. Pravo na jednokratnu novčanu pomoć za novorođeno dijete ostvaruju podnositelji zahtjeva s područja Grada Zlatara.

Za sufinanciranje nabave radnih bilježnica za učenike osnovnih škola, Grad Zlatar planira rashode u visini 26.000,00 eura. Grad Zlatar sufinancira troškove nabave radih bilježnica/vježbenica za obvezne i izborne nastave predmete za učenike OŠ Ante Kovačića Zlatar i OŠ Belec u 50 %-tnom iznosu od nabavne cijene, dok se ostalih 50 % financira iz proračuna Krapinsko – zagorske županije.

Za rad Crvenog križa u proračunu je osigurano 12.942,00 eura.

Naknade građanima i kućanstvima u novcu odnose se na jednokratne novčane pomoći socijalno ugroženim osobama i umirovljenicima, pomoći po rješenju za životne troškove, sufinanciranje troškova odvoza otpada te sufinanciranje troškova vodoopskrbe u ukupnom iznosu od 3.372,00 eura.

Pokazatelji uspješnosti: unapređenje kvalitete života građana.

Sredstva za realizaciju programa: Za realizaciju programa planirana su sredstva u iznosu od 136.986,00 EUR.

***PROGRAM A08 1001 Kulturne manifestacije***

Cilj programa – osiguranje uvjeta za organizaciju kulturnih manifestacija na području Grada Zlatara te očuvanje i prezentacija kulturno – povijesne baštine

Programom se kroz aktivnost osiguravaju sredstva za organizaciju manifestacije Dani kajkavskih riječi kao i za ostale manifestacije tijekom godine (Fašnik, Ljeto u Zlataru, Zlatarska božićnica). Navedene manifestacije imaju dugogodišnju tradiciju te održavanjem pridonose očuvanju kulturne baštine te poticanje razvoja i obogaćivanje društvenog i kulturnog života grada Zlatara.

Pokazatelji uspješnosti: unapređenje kvalitete života građana, broj održanih programa, medijsko praćenje manifestacija, povećani broj domaćih i vanjskih posjetitelja te izlagača na manifestacijama.

Sredstva za realizaciju programa: Za realizaciju programa planirana su sredstva u visini od 73.272,00 EUR.

***PROGRAM A09 1001 Subvencije trgovačkim društvima***

Cilj programa – osiguranje uvjeta za rad i djelovanje trgovačkog društva Radio Zlatar d.o.o. koje je u većinskom vlasništvu Grada Zlatara te osiguranje početka rada komunalnom poduzeću Zlathariakom d.o.o. kako bi se omogućilo pravilno gospodarenje komunalnim otpadom, održavanje i čišćenje parkova, javnih površina i groblja na području Grada Zlatara.

Pokazatelji uspješnosti: konkurentno gospodarstvo, podrška poduzetnicima

Sredstva za realizaciju programa: Za realizaciju programa planirana su sredstva u visini od 40.000,00 EUR.

***PROGRAM A10 1001 Planovi udruga i društvenih zajednica***

Cilj programa – doprinos realizaciji planiranih programskih aktivnosti udruga, unapređenje osiguranje uvjeta za rad, aktivnosti i realizaciju projekata udruga na području Grada Zlatara, rad LAG-a te Turističke zajednice Zlatni istok zagorja.

Pokazatelji uspješnosti: broj financiranih programa i aktivnosti, osiguranje adekvatnog prostora za društveno djelovanje, broj uključenih građana u programe i projekte udruga

Grad Zlatar je osigurao sredstva za rad udruga čije je sjedište na području grada u iznosu od 80.664,00 eura. Osigurana novčana sredstva dodjeljuju se udrugama i drugim organizacijama civilnog društva putem Javnog natječaja za financiranje aktivnosti udruga na području Grada Zlatara. Planirana sredstva se dijele po sljedećim područjima: za sport i rekreaciju u iznosu od 50.000,00 eura, razvoj civilnog društva u iznosu od 30.000,00 eura te zaštitu prava i interesa branitelja u iznosu od 664,00 eura. Grad Zlatar je osigurao i sredstva u ukupnom iznosu od 8.627,00 eura za financiranje rada LAG-a i TZ Zlatni istok zagorja.

Sredstva za realizaciju programa: Za realizaciju cjelokupnog programa planirana su sredstva u visini od 44.967,00 EUR

***PROGRAM A11 1001 Religija***

Cilj programa – osiguranje sredstava za djelovanje crkvi na području Grada Zlatara, očuvanje kulturno -povijesne baštine crkvi na području Grada

Pokazatelji uspješnosti: unapređenje kvalitete života građana

Grad Zlatar je osigurao sredstva za potrebe građevina sakralnih namjena na području grada i to za: crkvu u Martinščini, crkvu u Belcu i crkvu u Zlataru u svrhu očuvanja te financijske pomoći prema iskazanim potrebama.

Sredstva za realizaciju programa: Za realizaciju programa planirana su sredstva u visini od 2.100,00 EUR.

***PROGRAM A11 1002 Razvoj sporta***

Cilj programa – poticanje i promicanje sporta, provođenje sportskih aktivnosti djece i mladeži, doprinos realizaciji aktivnosti sportsko-rekreativnih udruga, osiguranje uvjeta za rad, aktivnosti i realizaciju projekata sportskih udruga i razvoj sporta na području Grada

Za provedbu ovog programa, planiraju se sredstva u iznosu od 50.000,00 eura koja se dodjeljuju putem Javnog natječaja za financiranje aktivnosti udruga na području Grada Zlatara

Pokazatelji uspješnosti – unapređenje kvalitete života građana

Sredstva za realizaciju programa – za realizaciju programa planirana su sredstva u visini od 50.000,00 EUR.

***PROGRAM A12 1001 Izgradnja objekata***

Cilj programa – zadržavanje i/ili poboljšanje uvjeta za redovno korištenje nerazvrstanih cesta na području grada

Grad Zlatar je osigurao sredstva za gradnju i modernizaciju nerazvrstanih cesta i javnih površina na području grada prema prioritetima i potrebama građana. Planira se rekonstrukcija NC Donja Batina – Vižanovec te uređenje nogostupa u Varaždinskoj, Martinečkoj i Krešimirovoj ulici u Zlataru.

Pokazatelji uspješnosti: modernizacija prometne infrastrukture i uspostavljanje učinkovitog i sigurnog prometnog sustava, povećanje sigurnosti kretanja motornih vozila te povećanje sigurne zone kretanja pješaka na području Grada

Sredstva za realizaciju programa: Za realizaciju programa planirana su sredstva u visini od 748.906,00 EUR.

***PROGRAM A12 1003 Kupnja objekata***

Cilj programa – osiguranje sredstava za kupnju zemljišta za izgradnju društveno-kulturnog centra i parkirališta,

Pokazatelj uspješnosti: učinkovito upravljanje i razvoj lokalne samouprave

Sredstva za realizaciju programa: Za realizaciju programa planirana su sredstva u visini od 1.000.000,00 EUR.

***PROGRAM A12 1004 Uređenje poslovnih prostora***

Cilj programa – osiguranje sredstava koja su sufinancirana sredstvima Europske Unije za opremanje kulturno – informatičko turističkog centra u Belcu, osiguranje smještaja djeci predškolske dobi i uređenje stana

Grad Zlatar planira iznos od 161.261,00 eura iz vlastitih sredstava za uređenje Pastoralnog centra s ciljem povećanja kapaciteta smještaja za djecu predškolske dobi kako bi se djelomično zadovoljile potrebe roditelja prije izgradnje područnog vrtića za čije su projektiranje i izgradnju planirana sredstva u proračunu za 2024. godinu. Također, u iznosu od 52.000,00 planiraju se sredstva za renoviranje i adaptaciju stana u svrhu namjene za javno dobro.

Pokazatelj uspješnosti: osiguranje adekvatnog prostora za društveno djelovanje, osiguranje smještaja djeci predškolske dobi

Sredstva za realizaciju programa: Za realizaciju programa planirana su sredstva u visini od 276.338,00 EUR.

*PROGRAM A13 1001 Održavanje komunalne infrastrukture*

Cilj programa – osiguranje sredstava za održavanje komunalne infrastrukture.

Programom se kroz aktivnosti osiguravaju sredstva za održavanje javnih površina, sajmišta, parkova, usluge higijeničarske službe, dezinfekciju, dezinsekciju i deratizaciju, održavanje poslovnih prostora, izradu projektnih dokumentacija za sanaciju klizišta, sanaciju klizišta na području grada, održavanje nerazvrstanih cesta, izdaci za električnu energiju za javnu rasvjetu, održavanje javne rasvjete, održavanje groblja u Zlataru, Belcu, Donjoj Batini i Martinščini, kupnja opreme za groblje, uređenje staza na groblju, te za ostalu opremu za javne površine prema potrebi, sanaciju odlagališta otpada, nabavu prometnih znakova.

Pokazatelji uspješnosti: održivo upravljanje prirodnim resursima i energijom, unapređenje kvalitete života građana.

Sredstva za realizaciju programa: Za realizaciju programa planirana su sredstva u visini od 978.320,00 EUR.

***PROGRAM A14 1001 Zaštita od požara i civilna zaštita***

Cilj programa – osiguranje financijske i materijalne pomoći kod osiguravanja zaštite stanovništva od požara, poplava i drugih elementarnih nepogoda, opremanje dobrovoljnih vatrogasnih društava u svrhu pravovremene i pravodobne intervencije

Pokazatelji uspješnosti: održivo upravljanje prirodnim resursima i energijom, odgovor na krizne situacije, opremljenost vatrogasnih društava

Grad Zlatar osigurava sredstva za rad Javne vatrogasne postaje Zabok, Vatrogasne zajednice Grada Zlatara i Gorske službe spašavanja te pomoći DVD – u Zlatar i Belec.

Sredstva za realizaciju programa: Za realizaciju programa planirana su sredstva u visini od 78.970,00 EUR.

***PROGRAM A15 1001 Prostorno planiranje***

Cilj programa – osiguranje sredstava za VI. izmjenu i dopunu prostornog plana Grada Zlatara zbog potreba građana, završnu fazu izmjera objekata na području Grada Zlatara s ciljem ažuriranja baze podataka za komunalnu naknadu, vodnu naknadu te kuće za odmor.

Pokazatelji uspješnosti: planski razvoj javne infrastrukture, izrađeni prostorno-planski dokumenti

Sredstva za realizaciju programa: Za realizaciju programa planirana su sredstva u visini od 26.544,00 EUR.

***PROGRAM A16 1001 Ceste, nogostupi, mostovi, odvodnja, igralište, parkiralište, autobusno stajalište***

Cilj programa – osigurati sredstva za izgradnju, održavanje i sanaciju mostova na području Grada.

Pokazatelji uspješnosti: modernizacija prometne infrastrukture i uspostavljanje sigurnog i učinkovitog prometnog sustava

Sredstva za realizaciju programa: Za realizaciju programa planirana su sredstva u visini od 2.893.128,00 EUR.

***PROGRAM A16 1003 Vodovod i odvodnja***

Cilj programa – smanjenje gubitaka na postojećoj vodoopskrbnoj mreži, osiguravanje kvalitetnije usluge građanima

Pokazatelji uspješnosti – rekonstrukcija i modernizacija sustava opskrbe vodom i sustava odvodnje, smanjenje učestalih kvarova

U 2024. godini planiraju se rashodi u iznosu od 13.272,00 eura za sufinanciranje izgradnje i rekonstrukcije mjesnih vodovodnih mreža na području Grada Zlatara kroz kapitalne pomoći javnom isporučitelju vodne usluge.

Sredstva za realizaciju programa: Za realizaciju programa osigurana su sredstva u visini od 23.890,00 EUR.

***PROGRAM A16 1007 Dječja igrališta i vježbališta***

Cilj programa – ulaganje u unaprjeđenje kvalitete usluga za djecu u sustavu ranog i predškolskog odgoja i obrazovanja, postavljanje novih sprava na dječjem igralištu.

Pokazatelji uspješnosti – poboljšanje materijalnih uvjeta dječjeg vrtića. povećanje dostupnosti sadržaja namijenjenih obiteljima, djeci i mladima

U 2024. godini planiraju se rashodi u iznosu od 33.647,00 eura. Navedena sredstva osigurana su od strane Središnjeg državnog ureda za demografiju i mlade dok je ukupna vrijednost projekta 60.246,25 eura.

Sredstva za realizaciju programa: Za dovršetak i realizaciju programa planirana su sredstva u visini od 33.647,00 EUR.

***PROGRAM A16 1008 Uređenje parkirališta na području grada***

Cilj programa – povećanje kapaciteta parkirališnih površina, smanjenje problematike parkiranja na području grada, povećanje pristupnosti središnjim dijelovima grada, očuvanje kvalitete života

Grad Zlatar u 2024. godini planira završetak radova na uređenju parkirališta za osobne automobile uz Upravnu zgradu. Radove uređenja parkirališta sufinancira Ministarstvo regionalnoga razvoja i fondova Europske unije kroz Program podrške regionalnom razvoju.

Pokazatelji uspješnosti – povećani broj parkirališnih mjesta, unapređenje kvalitete života građana,

Sredstva za realizaciju programa: Za realizaciju programa planirana su sredstva u visini od 130.000,00 EUR.

***PROGRAM A16 1010 Izgradnja šumskih puteva***

Cilj programa – unaprijeđivanje razvoja turizma na Ivančici,rekonstrukcija i izgradnja šumske prometne infrastrukture, održavanje ravnoteže održivog gospodarenja šumama

Planiraju se rashodi u iznosu od 504.277,00 eura za izgradnju šumske ceste Jakopići – Črne mlake te 259.036,00 eura za izgradnju šumske ceste Juranščina – Belecgrad. Navedeni projekti sufinancirani su državnim sredstvima i sredstvima Europske unije. Izgradnja šumske ceste Jakopići – Črne mlake započela je u 2023. godini, dok se za projekt izgradnje šumske ceste Juranščina – Belecgrad pokreće natječaj za izvođača radova u 2024. godini.

Pokazatelji uspješnosti – razvoj turizma na Ivančici, unapređenje turističke infrastrukture i ponude, razvoj selektivnih oblika turizma, bolji pristup i otvorenost šuma

Sredstva za realizaciju programa: Za realizaciju programa planirana su sredstva u visini od 896.036,00 EUR.

***PROGRAM A16 1011 Izgradnja zelene tržnice***

Cilj programa – osigurati sredstva za izgradnju nove tržnice na prostoru sajmišta u Zlataru. Projekt je sufinanciran sredstvima Europske unije.

Pokazatelji uspješnosti – osiguranje adekvatnog prostora za društveno djelovanje

Sredstva za realizaciju programa: Za realizaciju i završetak programa planirana su sredstva u visini od 1.666.291.00 EUR u 2024. godini

***PROJEKT A17 1001 Gospodarski razvitak***

Cilj projekta - unaprjeđenje održivosti urbanih područja, poboljšanje okoliša i povećanje kvalitete života u gradovima, doprinos održivom društvenom, gospodarskom i prostornom razvoju.

Pokazatelji uspješnosti – konkurentno gospodarstvo i održivo upravljanje resursima i energijom

Sredstva za realizaciju programa: Za realizaciju programa planirana su sredstva u visini od 33.015,00 EUR.

***PROGRAM A18 1001 Sredstva za posebne javne potrebe***

Cilj programa – otplata glavnica i kamata postojećih kredita za Dogradnju sustava javne rasvjete prema Hrvatskoj poštanskoj banci d.d., za Energetsku obnovu sustava javne rasvjete prema Hrvatskoj banci za obnovu i razvoj, za povrat po godišnjoj poreznoj prijavi te otplatu novog dugoročnog kredita prema Hrvatskoj poštanskoj banci za sufinanciranje EU projekata.

Pokazatelji uspješnosti – Realizirani projekti

Sredstva za realizaciju programa: Za realizaciju programa planirana su sredstva u visini 129.148,00 EUR.

***PROGRAM A22 1001 Uređenje stare gradske jezgre Grada Zlatara***

Cilj programa -

Pokazatelji uspješnosti –

Sredstva za realizaciju programa: Za realizaciju programa planirana su sredstva u visini od 120.000,00 EUR.

***PROGRAM A22 1001 Uređenje Sokolane***

Cilj programa – završetak radova na uređenju Sokolane, pospješivanje kulturnog života grada Grad Zlatar planira sredstva u visini od 287.956,86 eura za završetak projekta sanacije i dogradnje Sokolskog doma čime će se napokon uskladiti originalna građevinska i arhitektonska vrijednost ovog kulturnog dobra sa suvremenim potrebama.

Pokazatelji uspješnosti – uređena dvorana spremna za održavanje manifestacija i drugih događanja

Sredstva za realizaciju programa: Za realizaciju programa planirana su sredstva u visini od 287.956,00 EUR.

***PROGRAM A24 1001 Poboljšanje energetske učinkovitosti poslovne zgrade***

Cilj programa – poboljšanje energetske učinkovitosti, unaprjeđenje kvalitete poslovanja

U 2024. godini planiraju se sredstva za izmjenu stolarije i uređenje krovišta zbog dotrajalosti i propadanja uslijed raznih vanjskih utjecaja (vlaga, voda, udari vjetra, insekti) s ciljem poboljšanja postojeće nosive konstrukcije krova i ukupne energetske učinkovitosti Upravne zgrade Grada Zlatara u ukupnom iznosu od 317.580,00. Navedeni radovi biti će sufinancirani od strane državnog i županijskog proračuna.

Pokazatelji uspješnosti – viši energetski razred poslovne zgrade

Sredstva za realizaciju programa: Za realizaciju programa planirana su sredstva u visini od 317.580,00 EUR.

***PROGRAM A26 1001 Rekonstrukcija javne rasvjete***

Cilj programa – osigurati sredstva za nabavu rasvjetnih tijela na mjestima koja ne pokriva postojeća javna rasvjeta, a prema potrebama građana

Pokazatelji uspješnosti – ugodniji život građana

Sredstva za realizaciju programa: Za realizaciju programa planirana su sredstva u visini od 20.000,00 EUR.

*PROGRAM A27 1001 Dodatno ulaganje – Dječji vrtić*

Cilj programa – rekonstrukcija i dogradnja postojećeg Dječjeg vrtića i jaslica Zlatarsko zlato na način da se sruši postojeći stari dio zgrade te sagradi novi sa potkrovljem za dodatne tri vrtićke grupe.

Pokazatelji uspješnosti – ispunjene potrebe za smještaj sve djece s područja Grada u gradski vrtić, modernizacija infrastrukture za odgoj i obrazovanje

Sredstva za realizaciju programa - Za realizaciju programa planirana su sredstva u visini od 966.031,00 EUR u 2024. godini. Projekt je sufinanciran sredstvima Europske unije.

Glava 00202 Vrtići sadrži sljedeće programe:

*PROGRAM A03 1001 Dječji vrtić Zlatarsko zlato Zlatar – PRORAČUNSKI KORISNIK*

Cilj programa – osigurati sredstva za rad Dječjeg vrtića i jaslica Zlatarsko zlato Zlatar.

Program kroz aktivnosti uključuje financiranje plaća za redovan rad vrtić i predškolu te nabavu opreme.

Primarna uloga Dječjeg vrtića je zadovoljavanje potreba djece rane i predškolske dobi i njihovih roditelja s područja Grada Zlatara i okolnih općina i gradova koji imaju potrebu za smještajem djece u vrtić.

Plan i program odgojno – obrazovnog rada provodit će se fleksibilno u skladu s kurikulumom vrtića, suvremenom koncepcijom predškolskog odgoja i obrazovanja polazeći od individualnih potreba djeteta, u interakciji s obitelji i širom društvenom zajednicom.

Cilj Dječjeg vrtića je vrtić učiniti prepoznatljivim u užoj i široj društvenoj zajednici kao ustanova u kojoj se njeguje kvaliteta, kulturna i topla komunikacija s naglaskom na osiguranju dobrobiti djeteta, razvijanju njegovih kompetencija u cjelokupnom rastu i razvoju.

U ostvarivanju toga cilja važna nam je uspostava i održavanje partnerskih odnosa s roditeljima, osnivačem i sredinom u kojoj živimo.

Dječji vrtić i jaslice Zlatarsko zlato nastojat će svojim odgojno – obrazovnim radom obogatiti djetinjstvo naših malih polaznika, a time i unaprijediti kvalitetu obiteljskog života u našem gradu.

Sredstva za realizaciju programa – za realizaciju programa planirana su sredstva u visini od 468.640,00 EUR.

GLAVA 00203 Ustanove u kulturi sadrži programe:

*PROGRAM A06 1001 Redovna djelatnost učilišta – PRORAČUNSKI KORISNIK*

Cilj programa – financiranje rada Pučkog otvorenog učilišta dr. Jurja Žerjavića

Program kroz aktivnosti uključuje sredstva za redovan rad, održavanje, nabavu opreme te organizaciju kulturnih manifestacija u Zlataru.

Pučko otvoreno učilište, kao javna ustanova u kulturi, objedinjava i koordinira program gradskih manifestacija i drugih prilika od posebnog interesa za Grad Zlatar pri čemu kreira kulturni program i koordinira cjelokupni program manifestacija, uz učešće drugih ustanova i udruga, koordinira programe obilježavanja Dana Grada te vlastitom kulturnom djelatnošću tijekom godine obogaćuje gradsku kulturnu ponudu.

Planom redovne djelatnosti Pučkog učilišta predviđa se realizacija četiri velike godišnje manifestacije: Dana kajkavske riječi kao najveće kulturno – zabavne manifestacije u sklopu koje Pučko učilište obavlja organizacijske poslove manifestacije, vodi administrativno i financijsko poslovanje, samostalno organizira velika kulturna događanja te koordinira i suorganizira manja kulturna i etno događanja prema potrebi organizatora. Ostale manifestacije su: Proljetni dani kulture s obilježavanjem Dana Grada i Zlatarska božićnica kao veće manifestacije te Zlatarsko ljeto kao manifestacija manjeg kulturnog opsega.

Uz navedene manifestacije Pučko učilište tijekom godine organizira i manja kulturna događanja u vidu kazališnih gostovanja i koncertnih gostovanja.

U sklopu redovne djelatnosti Pučko učilište obavlja i nakladničku djelatnost vezano uz izdanja u sklopu manifestacije Dani kajkavske riječi te pripremu gradskog lista.

Ukupni rashodi za redovnu djelatnost Učilišta planirani su u iznosu 61.058,00 EUR.

***PROGRAM A06 1003 Umjetnost – PRORAČUNSKI KORISNIK***

Cilj programa – financiranje rada Galerije izvorne umjetnosti Zlatar, poticati umjetnost

Program kroz aktivnosti uključuje naknadu za rad, održavanje te organizaciju izložbi.

Sredstva za realizaciju programa – za realizaciju programa planirana su sredstva u visini od 11.955,00 EUR.

*PROGRAM A06 1002 Redovna djelatnost knjižnice – PRORAČUNSKI KORISNIK*

Cilj programa – financiranje rada Gradske knjižnice Zlatar

Program kroz aktivnosti uključuje sredstva za redovan rad, održavanje, nabavu opreme i knjiga.

Program knjižnične djelatnosti sastoji se od redovne djelatnosti i kulturnih programa. Redovna djelatnost obuhvaća nabavu knjižne i neknjižne građe i njihovu posudbu korisnicima dok kulturni programi obuhvaćaju razne aktivnosti koje se organiziraju za djecu i odrasle (čitaonica, igraonica, gosti i razna predavanja i sl. ).

Izdaci za plaće, materijalne izdatke, nabavu knjiga, opreme i troškovi vezani za organizaciju kulturnih aktivnosti planiraju se u visini 108.521,00 EUR.

Glavni izvor financiranja je proračun Grada Zlatara, a nabavu knjiga i opreme sufinancira Ministarstvo kulture i medija i Krapinsko – zagorska županija.

Time Knjižnica ispunjava ciljeve iz vizije pametnoga grada Zlatara vezano uz posebni cilj „Grad zadovoljnih ljudi, biser baroka, kulturno, upravno i obrazovno središte istočnog dijela Krapinsko – zagorske županije“.

Grad Zlatar